При мама и при татко
Колко мило, колко сладко
е при мама и при татко!
Те за нас се много трудят,
те за нас от сън се будят.
Щом очите си отворим,
със кого ще заговорим?
С нашта мама, кротка, мила,
със зората подранила,
тихо татка да събуди
да отиде да се труди -
да печели и набави
дрехи и обувки здрави
и тетрадки, и писалки
за дечицата си малки... 
Колко мило, колко сладко
е при мама и при татко!...

Стихотворения на Чичо Стоян